**PATVIRTINTA**

Anykščių Antano Baranausko

pagrindinės mokyklos direktoriaus

2023 m. vasario 28 d.

įsakymu Nr. V-49

**ANYKŠČIŲ RAJONO UGDYMO ĮSTAIGŲ 2-5 KLASIŲ MOKINIŲ, TURINČIŲ INDIVIDUALIŲ UGDYMOSI POREIKIŲ MOKINIŲ DAILYRAŠČIO KONKURSO „DAILI PLUNKSNELĖ“ NUOSTATAI**

 **I. BENDROSIOS NUOSTATOS**

 1. Anykščių rajono ugdymo įstaigų 2-5 klasių mokinių, turinčių individualių ugdymosi poreikių mokinių dailyraščio konkurso (toliau konkursas) nuostatai reglamentuoja konkurso tikslus, dalyvius, organizavimo ir vertinimo tvarką.

 2. Konkurso nuostatai skelbiami mokyklos internetinėje [svetainėje](https://anyksciubaranausko.lt/).

 3. Mokinius konkursui ruošia mokyklų švietimo pagalbos specialistai (specialieji pedagogai, logopedai), lietuvių kalbos mokytojai, ugdantys individualių poreikių turinčius mokinius.

 **II. KONKURSO TIKSLAI**

 4. Organizuojant konkursą siekiama:

 4. 1. skatinti švietimo pagalbos specialistų ir dalykų mokytojų bendradarbiavimą, darbo tęstinumą ir perimamumą, ugdant individualių ugdymosi poreikių turinčius mokinius;

 4. 2. tobulinti mokinių rašto kultūrą;

 4. 3. skatinti mokinių kūrybiškumą, pasitikėjimą savo jėgomis;

 4. 4. puoselėti meilę gimtajai kalbai;

 4. 5. plėtoti tarpinstitucinį bendravimą ir bendradarbiavimą, dalijimąsi gerąja darbo patirtimi.

 **III. KONKURSO ORGANIZAVIMAS**

 5. Konkursą organizuoja Anykščių Antano Baranausko pagrindinė mokykla.

 6. Konkurso koordinatorės logopedė metodininkė Deimantė Orlovienė, specialioji pedagogė Ilona Strumilienė.

 7. Konkurse, vadovaujami pedagogų, dalyvauja 2-5 klasių mokiniai, turintys individualių ugdymosi poreikių:

8.Konkursas vyksta nuotoliniu būdu:

 8.1. nuo 2023 m. kovo 27 d. iki 2023 m. kovo 31 d. nuskenuoti darbai siunčiami logopedei Deimantei Orlovienei , el.p. orimdeido@gmail.com.

 9. Darbų autoriai, jiems padėję mokytojai turi žinoti, kad jie sutinka būti skelbiami viešojoje erdvėje, apie juos rašoma, jų kūriniai spausdinami.

 10. Iš kiekvienos amžiaus grupės dalyvauja po vieną mokinį. (pvz. 2 kl.-1 mokinys)

**IV. REIKALAVIMAI DAILIOJO RAŠTO DARBUI**

 11. Dailiojo rašto darbą 2-5 klasių mokiniai rašo:

 11.1. Dailyraščio konkurso „Dailioji plunksnelė“ tekstai pridedami (žr. priedą) .

 11.2. 2 klasės mokiniai rašo ant antrai klasei skirtų sąsiuvinio lapų.

 11.3. 3-5 klasių mokiniai rašo ant liniuoto lapo į kiekvieną eilutę.

 12. Dailiojo rašto darbas rašomas ranka, rašytinėmis raidėmis, rašaliniu parkeriu mėlynu rašalu. Korektūros priemonėmis (juostelėmis, pieštukais, tepikliais ir pan.) naudotis negalima.

 13. Parašę darbą, kitoje lapo pusėje moksleiviai nurodo vardą, pavardę, mokyklą ir klasę bei paruošusio mokytojo vardą ir pavardę.

 14. Konkurso dalyvis pateikia tik vieną dailiojo rašto darbą.

 **V. KONKURSO VERTINIMAS IR APDOVANOJIMAS**

 15. Dailyraščio konkurso vertinimo komisija, vertindama dailiojo rašto darbus, atsižvelgia į :

 15.1. teksto išdėstymą;

 15.2. rašto aiškumą ir tolygumą;

 15.3. darbo estetiką;

 15.4. atidumą ir kalbos taisyklingumą (darbas su klaidomis ar neatitinkantis pateikto rašyti teksto raiškos nebus vertinamas).

 16. Neatitinkantys kriterijų darbai nevertinami.

 17. Komisija savo nuožiūra išrenka originaliausią darbą.

 18. Visi darbų autoriai apdovanojami Anykščių Antano Baranausko pagrindinės mokyklos padėkomis už dalyvavimą konkurse, o mokiniams padėję mokytojai gaus Anykščių Švietimo Pagalbos tarnybos pažymas už mokinių paruošimą konkursui „Daili plunksnelė“.

 **VI. BAIGIAMOSIOS NUOSTATOS**

 19. Konkursui atsiųsti darbai nebus grąžinami. Geriausi darbai susegami albume.

 20. Papildomą informaciją apie konkursą teikia specialioji pedagogė Ilona Strumilienė, tel. 861860014, el.p. strumiliene@gmail.com, logopedė metodininkė Deimantė Orlovienė, tel. 861674260, el.p. orimdeido@gmail.com.

 Priedai

 2 klasė

 Kamanė

 Pro langą įlekia didelė kamanė. Ji ilgai dūzgia metaliniu balsu. Paskui nutupia ant knygos. Pakraipo ūsą, pažiūri į raides. Kamanė nemoka skaityti. Nukrečia nuo kojyčių ant knygos lapų žiedų dulkes. Pakyla ir išskrenda į orą. Valandėlę ją matau viršum vyšnios. Paskui ji krinta žemyn kaip sunkus vandens lašas.

 3 klasė

 Smaližius

 Miško bitės atkakliai gina savo korius. Tačiau tai neatbaido lokio. Jis nepyksta ant bičių. Baisiai mėgsta medų.

 Lokys maisto ieškoti eina vakare. Mat tada bitės darbininkės miega.

 Smalžius prisėlina artyn, numeta bičių lizdą ant žemės. Po to paima jį su medumi ir lipa į medį. Kol piktos bitės skraido, lokys patogiai sušveičia medų.

 Kartais bitutės aptinka vagišių. Nuo įgėlimų jį saugo gauruotas kailis. Lokys užsidengia galvą ir neša kudašių kiek įkabindamas.

 4 klasė

 Kamanės

 Pavasaris. Baltais žiedais nusagstė žemę plukės. Ir ant rūtenių pakibo žiedų kekės.

 Atskrenda plaukuota žieminė kamanė ir įsikimba į žiedą. Ir kituose žieduose tokios pat kamanės. Visos motinėlės. Rudenį kamanių šeimos nariai išmirė.

 Pavasarį motinėlės urveliuose suneš samanėlių guolį ir išlipdys korius. Jos padės kiaušinėlius ir susilauks vaikučių. Visa šeimyna neš į korius saldų medų.

 Rudenį vėl visi šeimos nariai išmirs. Liks tik motinėlės. Ir vėl pavasarį viskas kartosis iš naujo.

 5 klasė

 Bitės

 Tarp daugelio mūsų krašto amatų vienas garbingiausių buvo bitininkavimas. Bites ir jas prižiūrinčius žmones globojo deivė Austėja, o jai talkindavo deivė Žemyna.

 Ne tik medus, bet ir visas bičių gyvenimas lietuviams buvo šventas. Labiausiai žavėjo bičių šeimos darna. Bitės darbininkės daug kuo buvo panašios į paprastus darbo žmogelius. Gal todėl bitutei mirus, ją užkasdavo į žemę- palaidodavo.

 Labai ilgai bitės gyveno miškuose, storų medžių drevėse. Bitininkas prie jų kopdavo iš virvės padarytu įtaisu- geiniu. Tuo metu bitės gyveno pusiau laukinį gyvenimą. Žmonės tik išskobdavo dreves ir į jas prisiviliodavo spiečius. Tiesa, kartais medaus paragauti užsigeisdavo meškos. Nuo jų gindavosi pakabindami kalades ar žemėje apie drevėtą medį prismaigstydami aštrių medžio smaigų.